ตกขาวมีสีน้ำตาลปนออกมาด้วย คืออาการอะไรหรอคะ ซึ่งก่อนหน้านี้กินยาคุมฉฉ.ไปค่ะ
สวัสดีค่ะ ตกขาวมีสีน้ำตาลอาจหมายถึงตกขาวที่มีเลือดปน ซึ่งอาจเป็นผลข้างเคียงจากการใช้ยาคุมฉุกเฉินได้ สาเหตุอื่นๆเช่น การติดเชื้อหรือมีเนื้องอกในปากมดลูก/มดลูก/ช่องคลอด หรือภาวะแทรกซ้อนจากการตั้งครรภ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มากในระหว่างนี้หากมีเลือดออกทางช่องคลอดมาก ปวดหน่วงท้องน้อย ควรรีบไปพบแพทย์